Sagva La Grandė

Sagva La Grandė () – miestas šiaurinėje Kubos pakrantėje, Vilja Klaros provincijoje, į šiaurės vakarus nuo Santa Klaros, prie Sagva La Grandės upės (netoli jos žiočių Atlanto vandenyne). Yra upių uostas, plentai į Matansasą, Moroną. Vystoma maisto (cukraus), tabako, chemijos, elektrotechnikos pramonė, žvejyba. Miesto apylinkėse auginamos cukranendrės, ryžiai, pupelės, veisiami galvijai. Netoli Sagva La Grandės dunkso Chumagvos atlikuonys („mogotai“), prasideda Sabanos-Kamagvėjaus salynas. Mieste išlikusi senoji kolonijinė architektūra.

Istorija 
Sagva La Grandė įkurta 1812 m., savivaldybe tapo 1842 m.

Šaltiniai 

Kubos miestai